अब हम सभी तय करेंगे, कैसी है अपने शहर की सफाई व्यवस्था
अपनेशहर में सफाई व्यवस्था कैसी है। इस बारे में आमजन अपनी राय टोल फ्री नंबर 180026777 पर मिस काल कर बता सकते हैं। आमजन की राय से शहर की रेटिंग तय की जाएगी। इस कंपटीशन में 75 बड़े शहरों को शामिल किया गया है। यह सर्वे 5 से 20 जनवरी तक चलेगा। 25 जनवरी को यह पता लग जाएगा कि कौन से शहर को कितनी रेटिंग मिली है। दरअसल स्वच्छ भारत मिशन को शुरू हुए 1 साल 2 महीने हो गए हैं। इसलिए केंद्र सरकार यह सर्वे करा रही है कि इससे पहले और अब में क्या अंतर आया है। अब नगर निगम अधिकारी शहर की सफाई कराने में जुट गए हैं।
कैसेदें अपनी राय
नगरनिगम के एसई स्वच्छ भारत मिशन के नोडल ऑफिसर अनिल मेहता के अनुसार फरीदाबाद शहर में रहने वाला कोई भी व्यक्ति 180026777 टोल फ्री नंबर पर मिस कॉल दे सकता है। मिस कॉल के तुरंत बाद मुंबई से आपके पास कॉल आएगी। इसमें भाषा हिंदी या अंग्रेजी के चयन के बाद आपको अपने एरिया का पिनकोड डालना होगा। इसके बाद आपके एरिया की सफाई से संबंधित सवाल पूछे जाएंगे। इनका जवाब 1, 2, 3, 4 अंक दबा कर ही देना होगा। आपके द्वारा दिए गए जवाब से शहर की रेटिंग तैयार की जाएगी।
ग्राउंडरिपोर्ट चेक करेगी टीम
नगरनिमग एनआईटी के ज्वाइंट कमिश्नर नरहरि सिंह बांगड़ के अनुसार शहरी विकास मंत्रालय की तरफ से क्वालिटी काउंसिल का गठन किया गया है। इनकी तरफ से एक टीम 5 जनवरी को शहर आएगी। यह सडक़ से लेकर सार्वजनिक स्थलों, मार्केट सेक्टरों का सर्वे कर सफाई की रिपोर्ट तैयार करेगी। इसके अलावा नगर निगम अधिकारी कर्मचारियों से संसाधन उनकी परेशानी से संबंधित फीड बैक भी लेगी।
कूड़ाफेंकने पर होगा जुर्माना
ओल्डनगर निगम जोन के ज्वाइंट कमिश्नर राजेश कुमार के अनुसार अक्सर लोग अपना घर साफ कर कूड़े को सडक़ आसपास फेंक देते हैं। यह गलत है। अब यदि किसी ने इस तरह कूड़ा फेंका तो उसका चालान किया जाएगा। इस तरह के नवंबर में 73 चालान किए गए। आमजन कूड़ा फेंकने जलाने से संबंधित फोटो वीडियो एड्रेस समेत उनके मोबाइल नंबर 9599780982 पर कर सकते हैं। उनकी टीम तुरंत मौके पर जाकर संबंधित व्यक्ति पर जुर्माना करेगी। कूड़ा जलाने पर एक चालान 5 हजार रुपए का दिसंबर में किया जा चुका है।
सफाई कर्मियों पर रख रहे हैं नजर
ज्वाइंटकमिश्नर राजेश कुमार के अनुसार निगम के सफाई कर्मचारियों की 75 बीट बना दी गई हैं। इनकी एक सूची संबंधित पूर्व पार्षदों आरडब्लयूए को भी दी है। जिससे उन्हें यह पता रहे कि उनके एरिया में किस-किस सफाईकर्मी की ड्यूटी है। इसके अलावा जल्द कर्मचारियों की हाजिरी बायोमीट्रिक मशीन से लगेगी। इससे उनकी लेटलतीफी भी समाप्त हो जाएगी।
यह मिशन काफी अहम है। इसलिए इसमें शहरवासी जरूर सहयोग करें। वे अपनी राय टोल फ्री नंबर पर जरूर दें ताकि शहर की रेटिंग के बारे में पता लग सके। इसके अलावा कूड़े को कूड़ेदान में ही फेंकें। सडक़ पर या इधर उधर कूड़ा फेंकने पर जुर्माना होगा। -डीआरभास्कर, एसई, नगर निगम।
अब कूड़े से बन रही खाद
नगरनिगम के ज्वाइंट कमिश्नर राजेश कुमार के अनुसार एनआईटी स्थित रोज गार्डन में ऐसी मशीन लग चुकी है जो पत्तों, टहनियों से खाद बना रही है। इस खाद को बाद में पार्क में ही इस्तेमाल कर लिया जाता है। ऐसी मशीनें और भी पार्कों में लगाई जाएंगी। इससे कूड़ा अधिक नहीं ले जाना पड़ेगा।
टॉयलेट के लिए 14 हजार रुपए
निगमके एसई अनिल मेहता के अनुसार खुले में शौच करने के उद्देश्य से निगम शौचालय बनाने के लिए 14 हजार रुपए देगा। इनमें 4 हजार रुपए केंद्र सरकार 10 हजार रुपए राज्य सरकार की तरफ से दिए जाएंगे। इसके लिए उनके पास 21 हजार 700 आवेदन चुके हैं। आधी राशि शौचालय बनाने से पहले और आधी बाद में दी जाएगी। यह राशि शौचालय बनाने वाले के खाते में जमा होगी। इसके अलावा मार्केट समेत अन्य सार्वजनिक स्थानों पर टॉयलेट भी बनाए जाएंगे।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva